Rikunarita-ORG/Wikinium huggingface dataset:
# Karate

**Karate** (空 手 道) adolah ulahrago dan juo seni bela diri nan barasa dari Japang. Seni bela diri karate dibaok masuak ka Japang lewat Okinawa.
Seni bela diri iko partamo kali disabuik "Tote", nan bamaksuik "Tangan Cino". Waktu karate masuak ka Japang, sentimen nasionalisme urang-urang Japang sadang tinggi, sahinggo Sensei Gichin Funakoshi mangubah kanji Okinawa (Tote bamaksuik Tangan Cino) dalam kanji Japang manjadi 'karate' (tangan kosong) supayo labiah mudah ditarimo dek masyarakaik Japang pado umumnyo.

Pado zaman kini, karate dapek dibagi manjadi aliran tradisional jo aliran ulahrago. Aliran tradisional labiah mamantiangan aspek bela diri jo teknik tempur, samantaro aliran ulahrago labiah manumpuan kapado teknik-teknik untuak
patandiangan.

## Pautan lua

* Federasi Ulahrago Karate-do Indonesia Archived 2013-06-15 di Wayback Machine.
* Federasi Karate Tradisional Indonesia
# Lubuak aka

Lubuak aka dalam bahaso Persia
**Lubuak aka** atau **ensiklopedia** adolah sajumlah tulisan nan barisi panjalehan-panjalehan informasi manganai kasaluruahan cabang ilimu pangatahuan sacaro komprehensip nan mudah dimangarati. Kato "ensiklopedia" diambiak dari bahaso Yunani: *enkyklios paideia* (ἐγκύκλιος παιδεία) nan bararti sabuah pangajaran nan langkok. Mukasuiknyo ensiklopedia tu adolah sabuah pandidiakan paripurna (samparono) nan mancakuik saluruah lingkaran ilimu pangatahuan. Ensiklopedia acok dicampuabauakan jo kamuih, nan babeda antaro kamuih jo ensiklopedia iyolah: sabuah kamuih tu hanyo maagiah definisi satiok entri nan dicaliak dari suduik pandang linguistik atau hanyo maagiah kato-kato sinonim, sadangkan sabuah ensiklopedia maagiah panjalehan sacaro labiah mandalam dari apo nan dicari.

## Catatan Kaki
# Panama

Bandera Panama
**Panama** atau sacaro rasmi **Republik Panama** adolah sabuah nagara linteh benua di Amerika Tangah, nan mambantang dari ujuang selatan Amerika Utara hinggo bagian utara Amerika Selatan. Babatehan jo Kosta Rika di barat, Kolombia di tenggara, Laut Karibia di utara jo Lautan Pasifik di selatan. Total laweh Panama iolah 74.177,3 km2 (28.640,0 mil persegi). Ibu kota jo kota tagadangnyo iolah Kota Panama, nan wilayah metropolitannyo rumah bagi hampia satangah panduduaknyo.

Politik Panama balansuang dalam karangko republik demokrasi perwakilan presidensial, dimano Presiden Panama adolah kapalo nagara sarato kapalo pamarentahan, jo sistem multi-partai. Kuaso eksekutif dijalankan dek pamarentah, sadangkan kuaso legislatif dipacik dek Majelis Nasional basamo jo pamarentah, sarato yudikatif nan independen.

Panama punyo panduduak kiro-kiro 4.176.869 pado tahun 2018. Proporsi panduduak nan baumua kurang dari 15 tahun pado tahun 2010 sabanyak 29%, baumua 15–65 sabanyak 64,5% sarato di ateh umua 65 sabanyak 6,6%. Panduduak Panama marupokan panduduak paliang urban di Amerika Tangah karano labiah 75% panduduaknyo tingga di kota.

## Rujuakan